***€146 εκατ. κέρδη προ φόρων σε επαναλαμβανόμενη βάση το 9μηνο 2019***

***Συνεχής βελτίωση των λειτουργικών αποτελεσμάτων***

***και ενίσχυση της κεφαλαιακής θέσης***

**Ενίσχυση κερδοφορίας με αυξανόμενα καθαρά έσοδα τόκων & προμηθειών και μειούμενα λειτουργικά έξοδα**

* 5ο συνεχόμενο τρίμηνο με καθαρά κέρδη
* Αύξηση καθαρών εσόδων τόκων στα €1.072 εκατ., +2% σε ετήσια βάση
* Αύξηση επαναλαμβανόμενων καθαρών εσόδων προμηθειών στα €227 εκατ., +6% σε ετήσια βάση
* Μείωση επαναλαμβανόμενων λειτουργικών εξόδων στα €713 εκατ., -6% ετησίως
* Ενίσχυση επαναλαμβανόμενων κερδών προ φόρων και προβλέψεων στα €648 εκατ., +8% ετησίως
* Έξοδο προβλέψεων στα €489 εκατ., 172μβ επί των δανείων μετά από προβλέψεις
* Ενίσχυση επαναλαμβανόμενων κερδών προ φόρων στα €146 εκατ. από €98 εκατ. το 9μηνο 2018
* Καθαρά κέρδη στα €87 εκατ. έναντι ζημίας €304 εκατ. την ίδια περίοδο πέρυσι

**Υγιής αύξηση χορηγήσεων προσαρμοσμένη για τον αναλαμβανόμενο κίνδυνο και ισχυρό προφίλ ρευστότητας**

* Εκταμιεύσεις δανείων €2,9 δισ. το 9μηνο 2019
* €1,8 δισ. νέες χορηγήσεις προς μεγάλες ελληνικές επιχειρήσεις, €650 εκατ. προς μεσαίες και μικρές επιχειρήσεις, €450 εκατ. προς νοικοκυριά
* Αύξηση των εξυπηρετούμενων δανείων στην Ελλάδα κατά €0,4 δισ. από την αρχή του έτους σε συγκρίσιμη βάση
* Αύξηση καταθέσεων στα €45,2 δισ., με εισροές €1,4 δισ. από τον ιδιωτικό τομέα από την αρχή του έτους
* Δείκτης κάλυψης ρευστότητας στο 107% από 28% πριν από ένα έτος
* Δείκτης δανείων προς καταθέσεις στο 84% από 91% πριν από ένα έτος

**Συνεχίζεται η εξυγίανση του ισολογισμού**

* 16ο συνεχόμενο τρίμηνο μείωσης Μη Εξυπηρετούμενων Ανοιγμάτων (ΜΕΑ)
* Μειούμενη τάση στις αθετήσεις και επανααθετήσεις υποχρεώσεων
* Ικανοποιητική τάση στις εξυγιάνσεις, αναδιαρθώσεις και εισπράξεις
* Μείωση ΜΕΑ ύψους €2,3 δισ. από την αρχή τους έτους σε συγκρίσιμη βάση
* Μείωση ΜΕΑ κατά €12 δισ. από το ιστορικό υψηλό του Σεπτεμβρίου 2015
* Πωλήσεις χαρτοφυλακίων ΜΕΑ ύψους €3,5 δισ. σε εξέλιξη

**Οργανική παραγωγή κεφαλαίων που ενισχύει την κεφαλαιακή θέση**

* Ο pro-forma συνολικός δείκτης κεφαλαιακής επάρκειας ανήλθε στο 16,0%, προσαρμοσμένος για την πώληση χαρτοφυλακίων ΜΕΑ, την επίπτωση από τη συμφωνία για την εταιρεία διαχείρισης ΜΕΑ και τα κέρδη 9μήνου 2019
* Δείκτης CET-1 στο 15,1%, pro-forma για τα προαναφερόμενα στοιχεία
* Η κεφαλαιακή θέση της Τράπεζας ενισχύθηκε κατά περίπου 270μβ από τα μέσα του 2018 μέσω στρατηγικών ενεργειών

**Δήλωση Διοίκησης**

*“Για ακόμα ένα τρίμηνο, σημειώσαμε σημαντική βελτίωση σε όλες μας τις προτεραιότητες. Χάρη στις αποφασιστικές μας ενέργειες, πετύχαμε κέρδη κατά τα τελευταία πέντε συνεχόμενα τρίμηνα.*

*Τα κέρδη προ φόρων σε επαναλαμβανόμενη βάση ανήλθαν σε €146 εκατ. στο 9μηνο του 2019, σε σύγκριση με €98 εκατ. στο 9μηνο του 2018.* ***Τα καθαρά κέρδη ανήλθαν σε €87 εκατ. σε σύγκριση με ζημίες την ίδια περίοδο πέρυσι.*** *Το αποτέλεσμα αυτό αποδίδεται στην ικανοποιητική παραγωγή επαναλαμβανόμενων βασικών εσόδων, ενώ η έμφαση στη λειτουργική αποτελεσματικότητα συνεχίζει να αποδίδει καρπούς. Τόσο τα καθαρά έσοδα από τόκους όσο και τα επαναλαμβανόμενα καθαρά έσοδα από προμήθειες ήταν αυξημένα κατά 2% και 6% αντίστοιχα έναντι της ίδιας περιόδου πέρυσι. Τα λειτουργικά έξοδα μειώθηκαν κατά 6% σε επαναλαμβανόμενη βάση. Καθώς το περιβάλλον στο οποίο δραστηριοποιούμαστε βελτιώνεται, έχουμε ισχυρή την πεποίθηση ότι οι οικονομικές μας επιδόσεις θα ενισχύονται περαιτέρω.*

*Η εξέλιξη του ισολογισμού μας αποτελεί απόδειξη της επαναφοράς των δραστηριοτήτων μας στην κανονικότητα. Το χαρτοφυλάκιο εξυπηρετούμενων δανείων της Τράπεζας αυξήθηκε κατά €0,4 δισ. τον Σεπτέμβριο 2019 από την αρχή του έτους σε συγκρίσιμη βάση, με τα επιχειρηματικά δάνεια να οδηγούν την τάση.* ***Οι εκταμιεύσεις δανείων ανήλθαν στα €3 δισ. στο 9μηνο του 2019.*** *Ο δείκτης δανείων μετά από προβλέψεις προς καταθέσεις του Ομίλου βελτιώθηκε περαιτέρω στο 84% έναντι 91% πριν ένα έτος, υποδηλώνοντας ότι η Τράπεζα είναι σε θέση να ανταποκριθεί στη ζήτηση για δάνεια, η οποία αναμένεται να ενισχυθεί περαιτέρω, διασφαλίζοντας έτσι το καθαρό επιτοκιακό περιθώριο της Τράπεζας.*

*Όσον αφορά στην ποιότητα ενεργητικού,* ***συνεχίζεται η τάση βελτίωσης στις αθετήσεις και επανααθετήσεις υποχρεώσεων, ενώ η εξυγίανση δανείων, οι αναδιαρθρώσεις και οι εισπράξεις παραμένουν ικανοποιητικές.*** *Από το ιστορικό υψηλό του Σεπτεμβρίου 2015, η Τράπεζα Πειραιώς έχει μειώσει τα υπόλοιπα των μη εξυπηρετούμενων ανοιγμάτων της κατά €12 δισ. Στηριζόμενοι στις θετικές επιδόσεις που έχουμε επιτύχει μέχρι σήμερα, εστιάζουμε στην εκτέλεση του σχεδίου μείωσης των μη εξυπηρετούμενων ανοιγμάτων, το οποίο διευκολύνεται από την πρόσφατη στρατηγική συνεργασία με την Intrum, η οποία θα αναβαθμίσει την όλη προσπάθεια. Είμαστε σε προπαρασκευαστική φάση τιτλοποιήσεων μη εξυπηρετούμενων ανοιγμάτων ύψους €3 δισ., εν αναμονή και της έναρξης λειτουργίας του σχεδίου προστασίας ενεργητικού που αποσκοπεί στη μείωση των μη εξυπηρετούμενων δανείων (σχέδιο «Ηρακλής»). Θεωρούμε ότι* ***η επιτυχής υλοποίηση του σχεδίου «Ηρακλής»****, παράλληλα με* ***τις ευνοϊκές συνθήκες στις αγορές κεφαλαίων για έκδοση πιστωτικών τίτλων****, θα επιτρέψει* ***την επιτάχυνση του υφιστάμενου σχεδίου μείωσης των μη εξυπηρετούμενων δανείων****. Στο πλαίσιο αυτό θα είμαστε σε θέση να παρέχουμε περισσότερες λεπτομέρειες στις αρχές του 2020.*

*Σε συνέχεια των δύο συναλλαγών ορόσημο κατά τη διάρκεια του 2019 - την έκδοση ομολόγου Tier 2 και τη στρατηγική συνεργασία με την Intrum για τη διαχείριση μη εξυπηρετούμενων ανοιγμάτων και ακίνητης περιουσίας στην ιδιοκτησία της Τράπεζας (REO)- καθώς και της συνεχιζόμενης παραγωγής κεφαλαίων μέσω οργανικών και μη οργανικών δράσεων,* ***η Τράπεζα κατάφερε να αυξήσει τα εποπτικά της κεφάλαια σε επίπεδα σημαντικά υψηλότερα των συνολικών κεφαλαιακών απαιτήσεων.*** *Στο τέλος Σεπτεμβρίου 2019, ο pro-forma συνολικός δείκτης εποπτικών κεφαλαίων της Τράπεζας ανήλθε σε 16,0%, (με σταδιακή εφαρμογή των μεταβατικών διατάξεων) έναντι εποπτικής απαίτησης SREP στο 14,0%.*

*Ενισχύουμε τις προσπάθειές μας και εργαζόμαστε σκληρά για να κάνουμε την Τράπεζά μας καλύτερη και ισχυρότερη. Στο 9μηνο του 2019,* ***η Τράπεζα Πειραιώς σημείωσε απόδοση 2,0% επί των ενσώματων κεφαλαίων της,*** *με ευνοϊκές προοπτικές καθώς συνεχίζουμε την υλοποίηση του οδικού χάρτη "Ατζέντα 2023". ”*

Χρήστος Μεγάλου, Διευθύνων Σύμβουλος

***Κύρια σημεία αποτελεσμάτων: συστηματική βελτίωση βασιζόμενη στα έσοδα από βασικές τραπεζικές εργασίες***

|  |  |  |
| --- | --- | --- |
| ***Ανθεκτικά καθαρά έσοδα τόκων λόγω νέων δανείων και βελτιωμένου κόστους καταθέσεων*** | | Τα καθαρά έσοδα τόκων κατά το 3ο 3μηνο 2019 ανήλθαν σε €353 εκατ., αυξημένα κατά 1% ετησίως, και σε €1.072 εκατ. στο 9μηνο 2019, κατά 2% αυξημένα ετησίως. Τα €2,9 δισ. εκταμιεύσεων νέων δανείων κατά τα 3 τελευταία τρίμηνα συνεισέφεραν θετικά στα έσοδα τόκων, ενώ το κόστος χρηματοδότησης από καταθέσεις πελατών και διατραπεζική ήταν επίσης υποστηρικτικό. Αποτέλεσμα των παραπάνω ήταν ότι τα έσοδα τόκων του 3μήνου σχεδόν απορρόφησαν το κόστος της νέας έκδοσης ομολόγου Tier 2. To κόστος των νέων προθεσμιακών καταθέσεων υποχώρησε στις 52μβ το 3ο 3μηνο 2019 από 57μβ το 2ο 3μηνο 2019, ενώ το κόστος διατραπεζικών repos έχει υποχωρήσει σε αρνητικά επίπεδα. Το καθαρό επιτοκιακό περιθώριο (ΝΙΜ) το 9μηνο του 2019 ανήλθε στις 242μβ, σχεδόν σταθερό έναντι του 9μήνου 2018 (245μβ). |
| ***Συνεχίζεται η αύξηση των καθαρών εσόδων προμηθειών*** | Τα καθαρά έσοδα προμηθειών κατά το 3ο 3μηνο 2019 έφτασαν τα €81 εκατ., αυξημένα κατά 6% σε συγκρίσιμη ετήσια βάση, ενώ η ίδια ποσοστιαία ετήσια αύξηση σημειώθηκε και στο 9μηνο 2019 σε συγκρίσιμη βάση. Οι όγκοι προμηθειών από βοηθητικές εργασίες συνέχισαν να βελτιώνονται, λόγω των αυξημένων νέων χορηγήσεων, των εργασιών επενδυτικής τραπεζικής και διαχείρισης κεφαλαίων, καθώς και των υπηρεσιών συναλλακτικής τραπεζικής. Θα πρέπει να σημειωθεί, ότι τα καθαρά έσοδα τόκων και προμηθειών, δηλαδή των δύο βασικών κατηγοριών εσόδων, συνεισέφεραν το 95% επί των καθαρών εσόδων της Τράπεζας κατά το 9μηνο 2019. | |
| ***Περαιτέρω μείωση λειτουργικών εξόδων*** | Τα επαναλαμβανόμενα λειτουργικά έξοδα διαμορφώθηκαν σε €237 εκατ. το 3ο 3μηνο 2019, μειωμένα κατά 2% σε ετήσια και 3% σε τριμηνιαία βάση. Ο δείκτης κόστους προς έσοδα σε επαναλαμβανόμενη βάση υποχώρησε στο 51% το 3ο 3μηνο 2019 από 55% το 2ο 3μηνο, ενώ κατά το 9μηνο 2019 σε 52%, από 56% την ίδια περίοδο πέρυσι. Η Τράπεζα αναγνώρισε κόστος προγράμματος αποχώρησης ύψους €36 εκατ. το 9μηνο 2019. Τα έξοδα διοικητικής λειτουργίας το 3ο 3μηνο 2019 μειώθηκαν κατά 11% σε ετήσια βάση, καθώς η προσπάθεια να εξορθολογίσουμε τη λειτουργία μας προχωράει βάσει προγράμματος. Συνολικά, παραμένουμε σε τροχιά μείωσης των λειτουργικών εξόδων κατά περίπου 5% στη διάρκεια του 2019, σε συνέχεια της μείωσης κατά 7% το 2018 σε επαναλαμβανόμενη βάση. | |
| ***Ενίσχυση των κερδών προ φόρων και προβλέψεων*** | Τα επαναλαμβανόμενα κέρδη προ φόρων και προβλέψεων ανήλθαν σε €648 εκατ. το 9μηνο 2019, αυξημένα 8% ετησίως, μετά την επιτάχυνση του 3μηνιαίου ρυθμού αύξησής τους το 3ο 3μηνο 2019 κατά 13% στα €231 εκατ. Τα βασικά κέρδη προ φόρων και προβλέψεων (καθαρά έσοδα τόκων συν καθαρά έσοδα προμηθειών μείον επαναλαμβανόμενα λειτουργικά έξοδα), εξαιρουμένων των εμπορικών και λοιπών εσόδων, έφτασαν τα €586 εκατ. το 9μηνο 2019, αυξημένα κατά 14% σε ετήσια βάση, αντικατοπτρίζοντας την ισχύ των βασικών τραπεζικών μας εργασιών και τον εξορθολογισμό που έχουμε πραγματοποιήσει. | |
| ***Έξοδα προβλέψεων*** | Tα έξοδα προβλέψεων αυξήθηκαν κατά 6% ετησίως το 9μηνο 2019, φτάνοντας τα €489 εκατ. έναντι €461 εκατ. το 9μηνο 2018 (περιλαμβάνοντας αντιστροφή από πωλήσεις χαρτοφυλακίων ΜΕΑ το 9μηνο 2018). Tο 9μηνο 2019 τα έξοδα προβλέψεων επιβαρύνθηκαν κατά περίπου €100 εκατ. σχετιζόμενα με πωλήσεις ΜΕΑ. Ο δείκτης εξόδων προβλέψεων επί των δανείων μετά από προβλέψεις το 9μηνο 2019 ανήλθε σε 172μβ ή 136 μβ για την οργανική μείωση ΜΕΑ. | |
| ***Αυξημένα καθαρά κέρδη*** | | Τα επαναλαμβανόμενα κέρδη προ φόρων το 3ο 3μηνο 2019 (χωρίς το κόστος του προγράμματος αποχώρησης) ανήλθαν σε €73 εκατ., αυξημένα κατά 46% σε τριμηνιαία και 12% σε ετήσια βάση. Τα κέρδη προ φόρων το 9μηνο 2019 έφτασαν τα €146 εκατ., 48% υψηλότερα από το 9μηνο 2018, και τα καθαρά κέρδη τα €87 εκατ., από ζημίες €304 εκατ. αντίστοιχα. Τα καθαρά κέρδη του Ομίλου αυξήθηκαν σε €49 εκατ. το 3ο 3μηνο 2019, από €19 εκατ. το 2ο3μηνο, ενώ τα καθαρά κέρδη από συνεχιζόμενες δραστηριότητες που αναλογούν στους μετόχους διαμορφώθηκαν στα €44 εκατ. από €20 εκατ. αντιστοίχως. | |

***Κύρια σημεία ισολογισμού: αύξηση χορηγήσεων και ισχυρή ρευστότητα***

|  |  |
| --- | --- |
| ***Καταθέσεις πελατών +5% ετησίως με χαμηλότερο κόστος*** | Οι καταθέσεις πελατών αυξήθηκαν κατά 5% ετησίως το 9μηνο 2019 στα €45,2 δισ. Οι καταθέσεις του ιδιωτικού τομέα αυξήθηκαν κατά €1,4 δισ. από την αρχή του έτους, με βελτίωση σε όλες τις πελατειακές κατηγορίες λιανικής. Το κόστος των συνολικών καταθέσεων συνέχισε να μειώνεται το Σεπτέμβριο 2019 σε 38μβ έναντι 40μβ τον Ιούνιο 2019. Η βελτίωση της ρευστότητας έχει καταστήσει την Τράπεζα περισσότερο προσεκτική σε θέματα κόστους τα τελευταία τρίμηνα, στην προσπάθειά της να επιτύχει ισορροπία μεταξύ της προσέλκυσης καταθέσεων και της μείωσης των εξόδων τόκων. |
| ***Βελτιωμένο προφίλ ρευστότητας και χρηματοδότησης με δείκτη LCR στο 107%*** | Η χρηματοδότηση από το Ευρωσύστημα μειώθηκε στα €0,8 δισ. στις 30 Σεπτεμβρίου 2019 από το επίπεδο των €2,0 δισ. πριν από ένα έτος, υποστηριζόμενη από την αύξηση των καταθέσεων, τη χρήση της αγοράς διατραπεζικών συναλλαγών με αρνητικά επιτόκια και την έκδοση ομολόγων μειωμένης εξασφάλισης Tier 2 ύψους €0,4 δισ. τον Ιούνιο του 2019. Μετά την εξάλειψη της χρηματοδότησης από το μηχανισμό ELA τον Ιούλιο του 2018, η Τράπεζα Πειραιώς κατάφερε να αυξήσει, σε σύντομο χρονικό διάστημα, το Δείκτη Κάλυψης Ρευστότητας (LCR) πάνω από την εποπτική απαίτηση του 100%, στο 107% στις 30 Σεπτεμβρίου 2019. Κατά την ίδια χρονική στιγμή, ο Δείκτης Καθαρής Σταθερής Χρηματοδότησης (NSFR) ανερχόταν στο 102%. |
| ***Αύξηση του χαρτοφυλακίου εξυπηρετούμενων δανείων από την αρχή της χρονιάς*** | Τα δάνεια προ προβλέψεων και αναπροσαρμογών διαμορφώθηκαν σε €49,8 δισ. στο τέλος Σεπτεμβρίου 2019, ενώ τα δάνεια μετά από προβλέψεις διαμορφώθηκαν σε €38,0 δισ. Το χαρτοφυλάκιο εξυπηρετούμενων δανείων της Τράπεζας στην Ελλάδα αυξήθηκε κατά €0,4 δισ. το 9μηνο του 2019 σε συγκρίσιμη βάση, με την επιχειρηματική πίστη να οδηγεί την τάση. Οι εκταμιεύσεις δανείων έφθασαν τα €3 δισ. το 9μηνο του 2019, με το 3ο 3μηνο 2019 να ακολουθεί την επίδοση των δύο προηγούμενων τριμήνων, σύμφωνα με την μακροοικονομική ανάκαμψη στην ελληνική οικονομία. Ο δείκτης δανείων μετά προβλέψεις προς καταθέσεις του Ομίλου βελτιώθηκε περαιτέρω σε 84% έναντι 91% πριν ένα έτος, υποδηλώνοντας τη δυνατότητα της Τράπεζας να αξιοποιήσει τις ευκαιρίες που προκύπτουν από την οικονομική ανάπτυξη στην Ελλάδα κατά την προσεχή περίοδο. |
| ***Η παραγωγή κεφαλαίων ενισχύθηκε περαιτέρω*** | Ο pro-forma δείκτης κεφαλαιακής επάρκειας Βασικών Ιδίων Κεφαλαίων (CET-1) του Ομίλου στις 30 Σεπτεμβρίου 2019 ήταν στο 14,4%, ενώ ο pro-forma συνολικός δείκτης κεφαλαιακής επάρκειας, συμπεριλαμβανομένης της έκδοσης τίτλων Tier 2 τον Ιούνιο του 2019, ανήλθε στο 15,3%. Οι δύο προαναφερόμενοι δείκτες περιλαμβάνουν τα κέρδη περιόδου και τη θετική επίδραση στα σταθμισμένα έναντι κινδύνου στοιχεία ενεργητικού από την πώληση χαρτοφυλακίων ΜΕΑ. H ενίσχυση των κεφαλαίων οφείλεται στην κερδοφορία, καθώς και στην αναπροσαρμογή της αξίας των ελληνικών ομολόγων. Επιπλέον, η συναλλαγή για την ίδρυση ανεξάρτητης εταιρείας διαχείρισης ΜΕΑ, που ολοκληρώθηκε τον Οκτώβριο 2019, ενίσχυσε περαιτέρω τον δείκτη CET-1 και τον συνολικό δείκτη κεφαλαιακής επάρκειας σε 15,1% και 16,0% αντίστοιχα. Ο δείκτης CET-1 με πλήρη εφαρμογή της Βασιλείας ΙΙΙ (fully loaded) βελτιώνεται σταθερά τα τελευταία τρίμηνα. Ο fully loaded CET-1 και ο συνολικός δείκτης κεφαλαιακής επάρκειας ανήλθαν σε 12,4% και 13,3% αντιστοίχως, pro-forma για όλες τις συναλλαγές που έγιναν μετά το Σεπτέμβριο 2019. |
| ***Συνεχίζεται η μείωση των ΜΕΑ*** | Τα ΜΕΑ ανήλθαν στα €25,7 δισ. στο τέλος Σεπτεμβρίου 2019 - από €27,3 δισ. το Δεκέμβριο του 2018 - με το δείκτη κάλυψης ΜΕΑ από σωρευτικές προβλέψεις να διαμορφώνεται στο επίπεδο του 46%. Η Τράπεζα ολοκλήρωσε τον Ιούλιο του 2019 την πώληση ναυτιλιακών δανείων ύψους €0,5 δισ. (Project Nemo), ενώ πλησιάζει η υπογραφή συμφωνίας για την πώληση μη εξασφαλισμένων δανείων ύψους €0,6 δισ. (Project Iris) και την πώληση €0,3 δισ. εξασφαλισμένων δανείων μεγάλων επιχειρήσεων (project Trinity) εντός του 4ου 3μήνου 2019. Επιπλέον, η Τράπεζα Πειραιώς έχει επισπεύσει το πρόγραμμα εργασιών για την τιτλοποίηση ενυπόθηκων στεγαστικών δανείων ύψους €2 δισ. (Project Phoenix), με χρονοδιάγραμμα ολοκλήρωσής της το πρώτο εξάμηνο του 2020, μαζί με τιτλοποίηση επιχειρηματικών δανείων ύψους €1 δισ. (project Bridge), για την οποία η Τράπεζα βρίσκεται σε προπαρασκευαστική φάση. Σημειώνεται ότι κατά το 3ο3μηνο 2019, ανοίγματα δανείων ύψους €0,7 δισ. ταξινομήθηκαν ως ΜΕΑ για τεχνικούς λόγους, αντικατοπτρίζοντας συντηρητική προσέγγιση που ακολούθησε η Τράπεζα. Όλες οι οργανικές τάσεις βελτίωσης των ΝΡΕ παρέμειναν σταθερές. |

**Επιλεγμένα Στοιχεία Ομίλου Τράπεζας Πειραιώς**

|  |  |  |  |  |  |
| --- | --- | --- | --- | --- | --- |
| **Ενοποιημένα Στοιχεία (ποσά σε € εκατ.)** | 30.09.19 | 30.06.19 | 30.09.18 | Δ 3μήνου | Δ ετήσια |
| **Επιλεγμένα Στοιχεία Ισολογισμού** |  |  |  |  |  |
|  |  |  |  |  |  |
| Ενεργητικό | **59.089** | **59.238** | **59.264** | 0% | 0% |
| Καταθέσεις | **45.172** | **44.890** | **42.886** | 1% | 5% |
| Δάνεια προ Απομειώσεων και Προσαρμογών | **49.758** | **50.757** | **52.788** | -2% | -6% |
| Σωρευμένες Προβλέψεις | **11.805** | **12.581** | **13.917** | -6% | -15% |
| Σύνολο Ιδίων Κεφαλαίων | **7.758** | **7.651** | **7.401** | 1% | 5% |
|  |  |  |  |  |  |
| **Επιλεγμένα Αποτελέσματα** | 3ο 3μ 2019 | 2ο 3μ 2019 | 3ο 3μ 2018 | Δ 3μήνου | Δ ετήσια |
|  |  |  |  |  |  |
| Καθαρά Έσοδα Τόκων | 353 | 359 | 349 | -1% | 1% |
| Καθαρά Έσοδα Προμηθειών | 81 | 77 | 124 | 5% | -35% |
| - εξαιρουμένων εκτάκτων στοιχείων 1 | 81 | 77 | 76 | 5% | 6% |
| Αποτελέσματα Εμπορ. & Επενδ. Χαρ/κίου | 20 | (0) | 15 | - | - |
| Λοιπά Λειτουργικά Έσοδα & Μερίσματα | 13 | 13 | 11 | 2% | 17% |
|  |  |  |  |  |  |
|  |  |  |  |  |  |
| Σύνολο Λειτουργικών Εσόδων | 467 | 449 | 499 | 4% | -6% |
| - εξαιρουμένων εκτάκτων στοιχείων 1 | 467 | 449 | 451 | 4% | 4% |
| Δαπάνες Προσωπικού | (135) | (139) | (117) | -3% | 15% |
| - εξαιρουμένων εκτάκτων στοιχείων 2 | (115) | (123) | (114) | -7% | 1% |
| Γενικά Διοικητικά Έξοδα | (92) | (92) | (103) | 1% | -11% |
| Αποσβέσεις και Λοιπά Έξοδα | (30) | (30) | (26) | -1% | 17% |
| Σύνολο Λειτουργικών Εξόδων | (257) | (261) | (246) | -1% | 4% |
| - εξαιρουμένων εκτάκτων στοιχείων 2 | (237) | (245) | (243) | -3% | -2% |
|  |  |  |  |  |  |
| Κέρδη Προ Φόρων & Προβλέψεων | 210 | 188 | 253 | 12% | -17% |
| - εξαιρουμένων εκτάκτων στοιχείων 1,2 | 231 | 203 | 209 | 13% | 11% |
|  |  |  |  |  |  |
| Απομειώσεις Αξίας Δανείων | (157) | (146) | (149) | 7% | 5% |
| Λοιπές Προβλέψεις | (11) | (7) | (4) | 66% | >100% |
| Έσοδα Συμμετοχών σε Συγγενείς | 11 | (0) | 11 | - | 0% |
|  |  |  |  |  |  |
| Αποτελέσματα Προ Φόρων | 53 | 34 | 110 | 54% | -52% |
| - εξαιρουμένων εκτάκτων στοιχείων 1,2 | 73 | 50 | 65 | 46% | 12% |
|  |  |  |  |  |  |
| Φόρος Εισοδήματος | (9) | (16) | (17) | -43% | -44% |
|  |  |  |  |  |  |
| Καθαρά Αποτελέσματα | 49 | 19 | 67 | > 100% | -27% |
| Αποτελέσματα Μετόχων από Συνεχ. Δραστ/τες | 44 | 20 | 94 | > 100% | -54% |
|  |  |  |  |  |  |
| Δικαιώματα Μειοψηφίας από Συνεχ. Δραστ/τες | 0 | (2) | (1) | - | - |
| Αποτελέσματα Διακοπτόμενων Δραστηριοτήτων | 5 | 1 | (27) | - | - |

1. Τα έκτακτα έσοδα αφορούν €48 εκατ. έκτακτης ποιοτικής προμήθειας προηγούμενων επιδόσεων από εργασίες γενικών ασφαλίσεων που καταχωρήθηκαν στα καθαρά έσοδα προμηθειών
2. Τα έκτακτα έξοδα αφορούν έξοδα Προγράμματος Αποχώρησης Προσωπικού που καταχωρήθηκαν στις δαπάνες προσωπικού ύψους €132 εκατ, €4 εκατ. €16 εκατ και €20 εκατ. το 1ο 3μηνο 2018, 3ο 3μηνο 2018, 2ο 3μηνο 2019 και 3ο 3μηνο 2019 αντίστοιχα

Σημείωση: οι απομειώσεις αξίας δανείων του 2019 περιλαμβάνουν κέρδη / ζημίες από τροποποίηση των συμβατικών όρων δανείων και απαιτήσεων κατά πελατών σε καθαρή βάση

**Επαναλαμβανόμενα Κέρδη προ Προβλέψεων (€εκατ.)**

**Επαναλαμβανόμενα Κέρδη προ Φόρων (€εκατ.)**

**Μη Εξυπηρετούμενα Ανοίγματα|Ελλάδα (€δισ.)**

**Εξυπηρετούμενα Δάνεια|Ελλάδα (€δισ.)**

\*pro-forma για συναλλαγές μετά Σεπ.2019 και κερδοφορία περιόδου

**Συνολικός Δείκτης Κεφαλαιακής Επάρκειας Fully Loaded \* (%)**

**Δάνεια προς Καταθέσεις (%)**

ΓΛΩΣΣΑΡΙ/ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ (ΕΔΜΑ) ΣΕ ΕΠΙΠΕΔΟ ΟΜΙΛΟΥ

| **#** | **Δείκτες Μέτρησης Απόδοσης** | **Επεξήγηση** |
| --- | --- | --- |
| 1 | **Προσαρμογή σε Εύλογη Αξία του Κόστους Επιμερισμού Εξαγορών (PPA)** | H προσαρμογή σε εύλογη αξία του κόστους επιμερισμού (PPA) των εξαγορασθεισών δραστηριοτήτων επτά τραπεζών (πρώην ΑΤΕBank, δραστηριότητες στην Ελλάδα των Κυπριακών τραπεζών - Τράπεζα Κύπρου, Λαϊκή Τράπεζα Κύπρου, Ελληνική Τράπεζα - Millennium Bank ΑΕ, Γενική Τράπεζα ΑΕ και Πανελλήνια Τράπεζα ΑΕ) ύψους €2,9 δισ. στις 30 Σεπτεμβρίου 2019, €3,2 δισ. στις 30 Ιουνίου 2019, €3,5 δισ. στις 31 Δεκεμβρίου 2018, και €4,0 δισ. στις 30 Σεπτεμβρίου 2018 |
| 2 | **Συνολικό Προσαρμοσμένο Ενεργητικό** | Σύνολο ενεργητικού εξαιρώντας τα στοιχεία ενεργητικού ανερχόμενα σε: 1) €3,3 δισ. από τις διακοπτόμενες δραστηριότητες στην Αλβανία και τη Βουλγαρία, το εποχικό αγροδάνειο ΟΠΕΚΕΠΕ και άλλες διακοπτόμενες δραστηριότητες στις 31 Δεκεμβρίου 2018, 2) €1,2 δισ. από τις διακοπτόμενες δραστηριότητες στη Βουλγαρία και άλλες διακοπτόμενες δραστηριότητες στις 31 Μαρτίου 2019, 3) €0,1 δισ. από διακοπτόμενες δραστηριότητες στις 30 Ιουνίου 2019, 4) €0,1 δισ. από διακοπτόμενες δραστηριότητες στις 30 Σεπτεμβρίου 2019 |
| 3 | **Δάνεια προ Προβλέψεων (Απομειώσεων) και Προσαρμογών** | Δάνεια και απαιτήσεις από πελάτες στο αποσβέσιμο κόστος προ αναμενόμενων πιστωτικών ζημιών και προσαρμογών PPA |
| 4 | **Δάνεια μετά από Προβλέψεις** | Δάνεια και απαιτήσεις από πελάτες στο αποσβέσιμο κόστος |
| 5 | **Δείκτης Δανείων μετά από Προβλέψεις προς Καταθέσεις** | Δάνεια και απαιτήσεις από πελάτες στο αποσβέσιμο κόστος προς καταθέσεις πελατών εξαιρουμένου του εποχικού δανείου ΟΠΕΚΕΠΕ ύψους €1,6 δισ. στις 31.12.2018 |
| 6 | **Βασικά (Τραπεζικά) Έσοδα** | Καθαρά έσοδα τόκων συν Καθαρά έσοδα προμηθειών |
| 7 | **Καθαρό Επιτοκιακό Περιθώριο (NIM)** | Καθαρά έσοδα τόκων ετησιοποιημένα προς συνολικό προσαρμοσμένο ενεργητικό. |
| 8 | **Καθαρά Έσοδα Προμηθειών σε επαναλαμβανόμενη βάση προς Ενεργητικό** | Καθαρά Έσοδα Προμηθειών εξαιρώντας τα έκτακτα ή μη επαναλαμβανόμενα στοιχεία που αφορούν την αντίστοιχη περίοδο σύμφωνα με το στοιχείο 9 ετησιοποιημένα προς προσαρμοσμένο ενεργητικό |
| 9 | **Έκτακτα ή μη επαναλαμβανόμενα στοιχεία αποτελεσμάτων περιόδου** | Το 1ο 3μηνο 2018, 3ο 3μηνο 2018, 4ο 3μηνο 2018, 2ο 3μηνο 2019 και 3ο 3μηνο 2019 κόστος προσωπικού του Προγράμματος Eθελουσίας Eξόδου (VES), €132 εκατ., €4 εκατ., €18 εκατ., €16 εκατ. και €20 εκατ. αντίστοιχα χαρακτηρίζονται ως έκτακτα  Το 2ο 3μηνο 2018, €32 εκατ. άλλων προβλέψεων χαρακτηρίστηκαν ως έκτακτες, καθώς και αντιστροφή απομείωσης δανείων από την πώληση 2 χαρτοφυλακίων ΜΕΑ €67 εκατ.  Το 3ο 3μηνο 2018, €48 εκατ. καθαρών εσόδων προμηθειών χαρακτηρίστηκαν ως έκτακτα |
| 10 | **Κέρδη προ Φόρων και Προβλέψεων** | Συνολικά καθαρά έσοδα μείον τα συνολικά λειτουργικά έξοδα |
| 11 | **Κέρδη προ Φόρων και Προβλέψεων σε επαναλαμβανόμενη βάση** | Συνολικά καθαρά έσοδα μείον τα συνολικά λειτουργικά έξοδα, εξαιρώντας τα έκτακτα ή μη επαναλαμβανόμενα στοιχεία που αφορούν την αντίστοιχη περίοδο, σύμφωνα με το στοιχείο 9 |
| 12 | **Δείκτης Κόστους προς Έσοδα σε επαναλαμβανόμενη βάση** | Συνολικά λειτουργικά έξοδα προ προβλέψεων προς συνολικά καθαρά έσοδα εξαιρώντας τα έκτακτα στοιχεία που αφορούν την αντίστοιχη περίοδο, σύμφωνα με το στοιχείο 9 |
| 13 | **Δείκτης Κεφαλαιακής Επάρκειας CET-1 και Συνολικός Δείκτης Κεφαλαιακής Επάρκειας σε pro-forma βάση** | Δείκτης κεφαλαιακής επάρκειας CET-1 και Συνολικός Δείκτης Κεφαλαιακής Επάρκειας όπως ορίζονται στον Κανονισμό No 575/2013 (ΕΕ), με την εφαρμογή μεταβατικών εποπτικών διατάξεων για την επίπτωση του ΔΠΧΑ9 συμπεριλαμβάνοντας τα €0,4 δισ. από τη συμφωνία για την εταιρεία διαχείρισης ΜΕΑ και τα κέρδη της περιόδου, προς σταθμισμένο με βάση τον κίνδυνο ενεργητικό (RWA) λαμβάνοντας υπόψη την επίπτωση στα RWA κατά €0,2 δισ. από την πώληση χαρτοφυλακίων ΜΕΑ και τη συμμετοχή της Τράπεζας Πειραιώς στην εταιρεία διαχείρισης ΜΕΑ. |
| 14 | **Μη Εξυπηρετούμενα Δάνεια (ΜΕΔ, ΝPL)** | Προσαρμοσμένα δάνεια και απαιτήσεις από πελάτες σε καθυστέρηση άνω των 90 ημερών προ προβλέψεων και προσαρμογών |
| 15 | **Μη Εξυπηρετούμενα Ανοίγματα (ΜΕΑ, ΝPE)** | Πιστοδοτικά ανοίγματα εντός ισολογισμού προ προβλέψεων και προσαρμογών PPA τα οποία: (α) έχουν καθυστέρηση άνω των 90 ημερών, (β) έχουν υποστεί απομείωση ή ο οφειλέτης κρίνεται απίθανο να αποπληρώσει τις υποχρεώσεις του πλήρως («UTP”) χωρίς τη ρευστοποίηση καλυμμάτων, ανεξάρτητα από την ύπαρξη ποσού σε καθυστέρηση ή του αριθμού ημερών καθυστέρησης, (γ) έχουν υποστεί ρύθμιση και δεν έχει εκπνεύσει η περίοδος παρακολούθησης κατά τις προδιαγραφές της Ευρωπαϊκής Τραπεζικής Aρχής (δ) έχουν επιμόλυνση από τα (α) ποσά, κατά τις προδιαγραφές της Ευρωπαϊκής Τραπεζικής Aρχής και άλλων κριτηρίων πιθανής αδυναμίας πληρωμής |
| 16 | **Δείκτης μη Εξυπηρετούμενων Δανείων (ΜΕΔ, NPL)** | Μη εξυπηρετούμενα δάνεια προς δάνεια και απαιτήσεις από πελάτες προ προβλέψεων και προσαρμογών |
| 17 | **Δείκτης μη Εξυπηρετούμενων Ανοιγμάτων (ΜΕΑ, NPE)** | Μη εξυπηρετούμενα ανοίγματα προς δάνεια και απαιτήσεις από πελάτες προ προβλέψεων και προσαρμογών |
| 18 | **Σωρευμένες προβλέψεις** | Σωρευμένες αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος συμπεριλαμβανομένων των προσαρμογών PPA |
| 19 | **Δείκτης Κάλυψης μη Εξυπηρετούμενων Δανείων (ΜΕΔ, NPL)** | Σωρευμένες προβλέψεις προς μη εξυπηρετούμενα δάνεια |
| 20 | **Δείκτης Κάλυψης μη Εξυπηρετούμενων Ανοιγμάτων (ΜΕΑ, NPE)** | Σωρευμένες προβλέψεις προς μη εξυπηρετούμενα ανοίγματα |
| 21 | **Επαναλαμβανόμενη μείωση ΜΕΑ** | Μείωση των ΜΕΑ στο 9μηνο 2019 προσαρμοσμένη για €0,7 δισ. δανείων τα οποία καταχωρήθηκαν ως ΜΕΑ το 3ο 3μηνο 2019 για τεχνικούς λόγους, αντικατοπτρίζοντας τη συντηρητική προσέγγιση που ακολούθησε η Τράπεζα |
| 22 | **Σχηματισμός ΜΕΑ** | Μεταβολή υπολοίπων των ΜΕΑ προσαρμοσμένων για διαγραφές, πωλήσεις, συναλλαγές debt to equity για δάνεια πελατών προ προβλέψεων αναμενόμενων πιστωτικών ζημιών (ECL) σε αποσβέσιμο κόστος |
| 23 | **Εξυπηρετούμενα δάνεια – ανοίγματα** | Δάνεια προ προβλέψεων μείον ΜΕΑ |
| 24 | **Μεταβολή εξυπηρετούμενων δανείων - ανοιγμάτων σε συγκρίσιμη βάση** | Μεταβολή των εξυπηρετούμενων δανείων-ανοιγμάτων στις 30 Σεπτεμβρίου 2019 προσαρμοσμένη για €0,7 δισ. δανείων τα οποία καταχωρήθηκαν ως ΜΕΑ το 3ο 3μηνο 2019 για τεχνικούς λόγους, αντικατοπτρίζοντας τη συντηρητική προσέγγιση που ακολούθησε η Τράπεζα |
| 25 | **Έξοδο Προβλέψεων (Δανείων)** | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος |
| 26 | **Οργανικό Έξοδο Προβλέψεων** | Έξοδο προβλέψεων μείον ζημίες που καταχωρήθηκαν λόγω μη οργανικής δραστηριότητας, δηλαδή πωλήσεις ΜΕΑ |
| 27 | **Δείκτης εξόδων προβλέψεων επί των δανείων μετά από προβλέψεις (CoR)** | Έξοδο προβλέψεων ετησιοποιημένο προς δάνεια μετά από προβλέψεις |
| 28 | **Απόδοση Εσόδων προς Σύνολο Ενεργητικού (ROA)** | Κέρδος / ζημία περιόδου ετησιοποιημένη προς το σύνολο προσαρμοσμένου ενεργητικού |
| 29 | **Καθαρό αποτέλεσμα ή Καθαρό Κέρδος** | Κέρδος / ζημία περιόδου αναλογούντα στους μετόχους της Τράπεζας |
| 30 | **Αποτέλεσμα Προ Φόρων** | Κέρδος / ζημία περιόδου προ φόρων |
| 31 | **Επαναλαμβανόμενο Αποτέλεσμα Προ Φόρων** | Κέρδος / ζημία περιόδου προ φόρων εξαιρώντας τα έκτακτα στοιχεία που αφορούν την αντίστοιχη περίοδο σύμφωνα με το στοιχείο #9 |
| 32 | **Απόδοση Ενσώματων Ιδίων Κεφαλαίων – RoTE** | Καθαρό αποτέλεσμα ετησιοποιημένο προς ενσώματα ίδια κεφάλαια (Ίδια κεφάλαια μείον contingent convertible securities (Cocos) μείον άϋλα στοιχεία ενεργητικού) |
| 33 | **ASF (Διαθέσιμη Σταθερή Χρηματοδότηση)** | Το τμήμα του κεφαλαίου και των υποχρεώσεών που αναμένεται να παραμείνουν στην τράπεζα για περισσότερο από ένα έτος |
| 34 | **RSF (Απαιτούμενη Σταθερή Χρηματοδότηση)** | Το ποσό της σταθερής χρηματοδότησης που απαιτείται να διακρατεί η Τράπεζα, λαμβάνοντας υπόψη τα χαρακτηριστικά ρευστότητας και τις υπολειπόμενες διάρκειες των περιουσιακών της στοιχείων και τον ενδεχόμενο κίνδυνο ρευστότητας που προκύπτει από τα ανοίγματα εκτός ισολογισμού |
| 35 | **Δείκτης Καθαρής Σταθερής Χρηματοδότησης (Net Stable Funding Ratio - NSFR)** | ASF προς RSF |
| 36 | **Δείκτης Κάλυψης Ρευστότητας (Liquidity Coverage Ratio - LCR)** | Το επίπεδο των απαραίτητων αποθεμάτων υψηλής ποιότητας ρευστοποιήσιμων στοιχείων ενεργητικού μιας Τράπεζας προκειμένου να επιβιώσει σε ακραία σενάρια περιόδου ενός μήνα |
| 37 | **Σταθμισμένο έναντι κινδύνων ενεργητικό (RWA)** | Τα περιουσιακά στοιχεία και τα ανοίγματα εκτός Ισολογισμού, σταθμισμένα σύμφωνα με τους παράγοντες κινδύνου που βασίζονται στον κανονισμό (ΕΕ) αρ.575/2013 |
| 38 | **Πυκνότητα σταθμισμένου έναντι κινδύνων ενεργητικού** | Σταθμισμένο έναντι κινδύνων ενεργητικό προς συνολικό σταθμισμένο ενεργητικό |
| 39 | **Λειτουργικά έξοδα σε επαναλαμβανόμενη βάση** | Σύνολο λειτουργικών εξόδων εξαιρώντας τα έκτακτα ή μη επαναλαμβανόμενα στοιχεία που αφορούν την αντίστοιχη περίοδο όσον αφορά το κόστος προγράμματος εθελούσιας εξόδου (VES), σύμφωνα με το στοιχείο #9 |

Η παρούσα ανακοίνωση έχει συνταχθεί αποκλειστικά για ενημερωτικούς σκοπούς. Οποιεσδήποτε προβλέψεις ή άλλες εκτιμήσεις στην παρούσα ανακοίνωση, συμπεριλαμβανομένων εκτιμήσεων αναφορικά με την απόδοση και την επίδοσή μας και παρατηρήσεων αναφορικά με τους στόχους και τη στρατηγική μας ή τα αποτελέσματα των δραστηριοτήτων και επιχειρήσεών μας, υπερισχύουν τυχόν προηγούμενων σχετικών προβλέψεων ή άλλων εκτιμήσεων και αποτελούν δηλώσεις για μελλοντικές εκτιμήσεις βασισμένες σε υποθέσεις και πεποιθήσεις, σε συνάρτηση με πληροφόρηση που είναι διαθέσιμη προς το παρόν στην Τράπεζα, η οποία μπορεί να μην είναι η ορθή. Αυτές οι υποθέσεις και πεποιθήσεις μπορεί να επηρεάζονται από παράγοντες που βρίσκονται εντός ή εκτός του ελέγχου μας και τα πραγματικά αποτελέσματα μπορεί να αποκλίνουν σημαντικά από οποιεσδήποτε εκτιμήσεις και προβλέψεις. Παράγοντες που επηρεάζουν τα πραγματικά αποτελέσματα περιλαμβάνουν, μεταξύ άλλων, διακυμάνσεις των επιτοκίων και των χρηματιστηριακών δεικτών, τις επιπτώσεις του ανταγωνισμού στους τομείς στους οποίους δραστηριοποιούμαστε και τις αλλαγές στις οικονομικές συνθήκες και στο κανονιστικό πλαίσιο.

Αυτό το δελτίο τύπου δεν αποτελεί προσφορά αγοράς ή πώλησης ή διαμεσολάβηση προσφοράς για αγορά ή πώληση οποιουδήποτε χρεογράφου ή μέσου ή για συμμετοχή σε οποιαδήποτε επενδυτική στρατηγική. Κανένα μέρος αυτού του δελτίου τύπου δεν μπορεί να θεωρηθεί ως επενδυτική συμβουλή ή σύσταση για πραγματοποίηση οποιασδήποτε συναλλαγής. Δεν παρέχεται καμία δήλωση ή εγγύηση σχετικά με την ακρίβεια ή την πληρότητα των πληροφοριών που περιέχονται σε αυτό το δελτίο τύπου και κανένας ισχυρισμός δεν γίνεται ότι οποιαδήποτε μελλοντική προσφορά για συναλλαγή οποιωνδήποτε χρεογράφων θα συμμορφώνεται με τυχόν όρους που πιθανόν να περιλαμβάνονται στο παρόν. Πριν από οποιαδήποτε συναλλαγή, οι επενδυτές θα πρέπει να προσδιορίσουν τους οικονομικούς κινδύνους και τα οφέλη, καθώς και τις νομικές, φορολογικές και λογιστικές συνέπειες, καθώς και την ικανότητά τους να αναλάβουν τέτοιους κινδύνους, χωρίς να βασίζονται στις πληροφορίες που περιέχονται στην παρούσα παρουσίαση.

**Corporate Development & Investor Relations**

Αμερικής 4, 105 64 Αθήνα

Τηλ. : (+30 ) 210 3335026

Bloomberg: TPEIR GA | Reuters: BOPr.AT

ISIN: GRS014003024

investor\_relations@piraeusbank.gr

www.piraeusbankgroup.com